title: Komisjoni rakendusmäärus (EL) 2021/1166, 15. juuli 2021, millega muudetakse rakendusmäärust (EL) 2019/947 seoses visuaalse otsenähtavuse piires või väljaspool visuaalse otsenähtavuse piire toimuva käitamise standardstsenaariumide kohaldamise alguskuupäeva edasilükkamisega (EMPs kohaldatav tekst)

text:
                  16.7.2021

                  ET

                  Euroopa Liidu Teataja

                  L 253/49

         KOMISJONI RAKENDUSMÄÄRUS (EL) 2021/1166,
         15. juuli 2021,
         millega muudetakse rakendusmäärust (EL) 2019/947 seoses visuaalse otsenähtavuse piires või väljaspool visuaalse otsenähtavuse piire toimuva käitamise standardstsenaariumide kohaldamise alguskuupäeva edasilükkamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artiklit 57,
         ning arvestades järgmist:

                     (1)

                     Komisjoni rakendusmääruse (EL) 2019/947 (2) artikli 23 lõike 4 kohaselt võivad liikmesriigid alates 2. detsembrist 2021 aktsepteerida mehitamata õhusõidukite süsteemide käitajate poolt kõnealuse rakendusmääruse artikli 5 lõike 5 kohaselt esitatud teatisi üksnes sellise käitamise kohta, mis vastab ühele kahest kõnealuse rakendusmääruse lisa 1. liites esitatud standardstsenaariumist.

                     (2)

                     Mehitamata õhusõidukite süsteemide tootjad peavad harmoneeritud standardeid oluliseks vahendiks, mis võimaldab neil asjakohastele nõuetele vastavaid mehitamata õhusõidukite süsteeme turule lasta.

                     (3)

                     Teatavad harmoneeritud standardid, milles käsitletakse C5- ja C6-klassi mehitamata õhusõidukite süsteemide suhtes kohaldatavaid nõudeid, ei ole aga 2. detsembriks 2021 veel kättesaadavad.

                     (4)

                     Seepärast on vaja kohaldamise alguskuupäeva edasi lükata, tagamaks, et C5- ja C6-klassi mehitamata õhusõidukite süsteemide suhtes kohaldatavaid nõudeid käsitlevad harmoneeritud standardid on kättesaadavad enne, kui liikmesriigid võivad ainult aktsepteerida teatisi rakendusmääruse (EL) 2019/947 lisa 1. liites kehtestatud standardstsenaariumidele vastava käitamise kohta. Kuni selle ajani peaks liikmesriikidel olema võimalik aktsepteerida mehitamata õhusõidukite süsteemide käitajate poolt kõnealuse rakendusmääruse artikli 5 lõike 5 kohaselt esitatud teatisi, mis põhinevad riiklikel standardstsenaariumidel või samaväärsetel stsenaariumidel.

                     (5)

                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2019/947 artikli 23 lõiked 2, 3 ja 4 asendatakse järgmisega:

                  „2.   Artikli 5 lõiget 5 kohaldatakse alates 3. detsembrist 2023.

                  3.   Lisa punkti UAS.OPEN.060 alapunkti 2 alapunkti g ja lisa punkti UAS.SPEC.050 alapunkti 1 alapunkti l kohaldatakse alates 1. juulist 2022.

                  4.   Ilma et see piiraks artikli 21 lõike 1 kohaldamist, võivad liikmesriigid kuni 2. detsembrini 2023 aktsepteerida õhusõidukite süsteemide käitajate poolt artikli 5 lõike 5 kohaselt esitatud teatisi, mis põhinevad riiklikel standardstsenaariumidel või samaväärsetel stsenaariumidel, kui need riiklikud stsenaariumid vastavad lisa punkti UAS.SPEC.020 nõuetele.
                  Sellised teatised kaotavad kehtivuse alates 2. detsembrist 2025.“

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2021

                  Komisjoni nimel

                  president

               Ursula VON DER LEYEN

            (1)  ELT L 212, 22.8.2018, lk 1.

            (2)  Komisjoni 24. mai 2019. aasta rakendusmäärus (EL) 2019/947 mehitamata õhusõidukite käitamise normide ja menetluste kohta (ELT L 152, 11.6.2019, lk 45).


title: Komisjoni rakendusmäärus (EL) 2021/1373, 12. august 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Jászsági nyári szarvasgomba“ (KGT)

text:
                  19.8.2021

                  ET

                  Euroopa Liidu Teataja

                  L 296/1

         KOMISJONI RAKENDUSMÄÄRUS (EL) 2021/1373,
         12. august 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus
         „Jászsági nyári szarvasgomba“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Jászsági nyári szarvasgomba“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Jászsági nyári szarvasgomba“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Jászsági nyári szarvasgomba“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. august 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 149, 27.4.2021, lk 11.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/1377, 19. august 2021, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu vetikast Haematococcus pluvialis saadud astaksantiinirikka õlivaigu kasutustingimusi ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  20.8.2021

                  ET

                  Euroopa Liidu Teataja

                  L 297/20

         KOMISJONI RAKENDUSMÄÄRUS (EL) 2021/1377,
         19. august 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu vetikast Haematococcus pluvialis saadud astaksantiinirikka õlivaigu kasutustingimusi ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Uuendtoitu „vetikast Haematococcus pluvialis saadud astaksantiinirikas õlivaik“ on vastavalt Euroopa Parlamendi ja nõukogu määruse (EÜ) nr 258/97 (3) artiklile 5 lubatud kasutada üldelanikkonnale ettenähtud toidulisandites, nagu need on määratletud Euroopa Parlamendi ja nõukogu direktiivis 2002/46/EÜ (4). Vetikast Haematococcus pluvialis saadud astaksantiinirikka õlivaigu lubatud piirnorm üldelanikkonna puhul on praegu 40–80 mg õlivaiku päevas, mis vastab kogusele ≤ 8,0 mg astaksantiini päevas.

                     (5)

                     Euroopa Liidu lubatud uuendtoitude loetelu koostamise ajal 2017. aastal, tuginedes Euroopa Toiduohutusameti (edaspidi „toiduohutusamet“) poolt 2014. aastal koostatud kahele arvamusele„ (5) (6) millest üks käsitles astaksantiini kasutamist söödalisandites vastavalt Euroopa Parlamendi ja nõukogu määrusele (EÜ) nr 1831/2003 loomasöötades kasutatavate söödalisandite kohta, (7) millega määrati astaksantiini aktsepteeritavaks päevadoosiks 0,034 mg kehamassi kg kohta, ning teine käsitles astaksantiini kui toidu uuendkoostisosa ohutust, leidis komisjon, et astaksantiini tarbimisel toidulisandite kaudu, mis sisaldavad maksimaalse lubatud doosi kuni 8,0 mg astaksantiini päevas, võib tarbimine ületada aktsepteeritava päevadoosi ning olla vastuolus määruse (EL) 2015/2283 artikli 7 nõuetega. Komisjon leidis, et liidu loetelu tuleks muuta, et kohandada astaksantiini lubatud määra vastavalt toiduohutusameti 2014. aasta arvamustele.

                     (6)

                     Komisjon sai 2017. aastal teada ka uutest teaduslikest tõenditest, mille ettevõtjad esitasid avaliku konsultatsiooni käigus rakendusmääruse eelnõu kohta, millega kehtestatakse liidus lubatud uuendtoitude loetelu, ning milles viidati astaksantiini oluliselt suuremale aktsepteeritavale päevadoosile, kui see oli toiduohutusameti poolt varem kehtestatud. Lisaks näitasid sama avaliku konsultatsiooni käigus esitatud tõendid, et tavapärase toidu kaudu saadakse märkimisväärne kogus astaksantiini, kuna seda esineb looduslikult mõnedes kalades ja koorikloomades.

                     (7)

                     27. veebruaril 2018 palus komisjon kooskõlas Euroopa Parlamendi ja nõukogu määruse (EÜ) nr 178/2002 (8) artikli 29 lõikega 1 toiduohutusametil esitada arvamuse astaksantiini ohutuse kohta, kui seda kasutatakse uuendtoiduna toidulisandites koguses kuni 8,0 mg päevas, võttes arvesse astaksantiini kogu kumulatiivset tarbimist kõikidest toiduallikatest.

                     (8)

                     18. detsembril 2019 võttis toiduohutusamet vastu teadusliku arvamuse astaksantiini kui uuendtoidu ohutuse kohta toidulisandites (9).

                     (9)

                     Toiduohutusamet jõudis oma teaduslikus arvamuses järeldusele, et uute tõendite põhjal on astaksantiini aktsepteeritavaks päevadoosiks 0,2 mg kehamassi kg kohta päevas. Võttes arvesse astaksantiini aktsepteeritavat päevadoosi ja astaksantiini tarbimist tavalise toidu kaudu, jõudis toiduohutusamet järeldusele, et uuendtoidu vetikast Haematococcus pluvialis saadud astaksantiinirikka õlivaigu praegu lubatud piirnorm kuni 8,0 mg päevas on täiskasvanutele ja üle 14-aastastele noorukitele ohutu.

                     (10)

                     Tuleks sätestada uuendtoidu selge nimetus ja märgistamise nõue toidulisandite puhul, mis sisaldavad uuendtoitu vetikast Haematococcus pluvialis saadud astaksantiinirikast õlivaiku tagamaks, et neid toidulisandeid ei tarbi alla 14-aastased lapsed ja noorukid.

                     (11)

                     Seetõttu tuleks määruse (EL) 2017/2470 lisa vastavalt muuta.

                     (12)

                     Tõendid turu kohta näivad viitavat sellele, et kuigi kuni 8,0 mg astaksantiini sisaldavad toidulisandid on praegu lubatud tarbimiseks üldelanikkonnale, siis lapsed ja noorukid neid tegelikult ei tarbi, vaid seda teevad peaaegu eranditult täiskasvanud. Halduskoormuse vähendamiseks ja selleks, et anda ettevõtjatele piisavalt aega kohandada oma tavasid, et täita käesoleva määruse nõudeid, tuleks ette näha üleminekuperiood kuni 8,0 mg astaksantiini sisaldavate toidulisandite suhtes, mis on enne käesoleva määruse jõustumist turule lastud või kolmandatest riikidest liitu saadetud ja mis on ette nähtud üldelanikkonnale. Kõnealuste üleminekumeetmete puhul tuleks võtta arvesse tarbijate ohutust, andes neile teavet asjakohase kasutuse kohta kooskõlas käesoleva määruse nõuetega.

                     (13)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määruse (EL) 2015/2283 artikli 6 sätete kohase liidus lubatud uuendtoitude loetelu kannet, mis on lisatud rakendusmäärusesse (EL) 2017/2470 ja milles käsitletakse uuendtoitu vetikast Haematococcus pluvialis saadud astaksantiinirikast õlivaiku, muudetakse vastavalt käesoleva määruse lisale.

               2.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

            Artikkel 2

               1.   Toidulisandeid, mis sisaldavad kuni 8,0 mg astaksantiini, mis on mõeldud tarbimiseks üldelanikkonnale ja mis on seaduslikult turule lastud enne käesoleva määruse jõustumise kuupäeva, tohib turustada kuni nende minimaalse säilimisaja või tarvitamise tähtaja lõpuni.

               2.   Liitu imporditud ja üldelanikkonnale tarbimiseks mõeldud toidulisandeid, mis sisaldavad kuni 8,0 mg astaksantiini, võib turustada kuni nende minimaalse säilivusaja või tarvitamisaja lõpuni juhul, kui asjaomase toidu importija suudab tõendada, et see on saadetud kolmandast riigist ning oli teel liitu enne käesoleva määruse jõustumise kuupäeva.

               3.   Toidukäitlejad peaksid lõikes 1 osutatud toidulisandite kohta panema müügikohas välja teate, et neid ei tohi tarbida imikud, lapsed ja alla 14-aastased noorukid.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. august 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (4)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            (5)  EFSA Journal (2014); 12(6):3724.

            (6)  EFSA Journal (2014); 12(7):3757.

            (7)  Euroopa Parlamendi ja nõukogu 22. septembri 2003. aasta määrus (EÜ) nr 1831/2003 loomasöötades kasutatavate söödalisandite kohta (ELT L 268, 18.10.2003, lk 29).

            (8)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

            (9)  EFSA Panel on Nutrition, Novel Foods and Food Allergens, Scientific Opinion on the safety of astaxanthin as a novel food in food supplements (EFSA eritoidu, toitumise ja allergia komisjon. Teaduslik arvamus astaksantiini kui uuendtoidu ohutuse kohta toidulisandites). EFSA Journal (2020); 18(2):5993.

            LISA
            Rakendusmääruse (EL) 2017/2470 lisas asendatakse tabelis 1 („Lubatud uuendtoidud“) kanne „Vetikast Haematococcus pluvialis saadud astaksantiinirikas õlivaik“ järgmisega:

                              Lubatud uuendtoit

                              Uuendtoidu kasutamise tingimused

                              Täiendavad märgistuse erinõuded

                              Muud nõuded

                           „Vetikast Haematococcus pluvialis saadud astaksantiinirikas õlivaik

                                 Määratud toidugrupp

                                 Piirnorm

                           Uuendtoidu nimetus seda sisaldava toiduaine märgistusel on „Vetikast Haematococcus pluvialis saadud astaksantiinirikas õlivaik“
                           Vetikast Haematococcus pluvialis saadud astaksantiinirikast õlivaiku sisaldavate toidulisandite märgistusel peab olema märge, et imikud, lapsed ja alla 14-aastased noorukid ei tohiks neid tarbida.“

                           Toidulisandid, nagu määratletud direktiivis 2002/46/EÜ, välja arvatud imikud, väikelapsed, lapsed ja alla 14-aastased noorukid

                           40–80 mg õlivaiku päevas, s.o kuni 8 mg astaksantiini päevas


title: Komisjoni rakendusmäärus (EL) 2021/1378, 19. august 2021, millega kehtestatakse teatavad eeskirjad mahepõllumajanduslike ja üleminekuaja toodete liitu importimisega tegelevatele kolmandate riikide ettevõtjatele, ettevõtjate rühmadele ja eksportijatele väljaantava sertifikaadi kohta ning tunnustatud kontrolliasutuste ja kontrollorganite loetelu vastavalt Euroopa Parlamendi ja nõukogu määrusele (EL) 2018/848 (EMPs kohaldatav tekst)

text:
                  20.8.2021

                  ET

                  Euroopa Liidu Teataja

                  L 297/24

         KOMISJONI RAKENDUSMÄÄRUS (EL) 2021/1378,
         19. august 2021,
         millega kehtestatakse teatavad eeskirjad mahepõllumajanduslike ja üleminekuaja toodete liitu importimisega tegelevatele kolmandate riikide ettevõtjatele, ettevõtjate rühmadele ja eksportijatele väljaantava sertifikaadi kohta ning tunnustatud kontrolliasutuste ja kontrollorganite loetelu vastavalt Euroopa Parlamendi ja nõukogu määrusele (EL) 2018/848
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 30. mai 2018. aasta määrust (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007, (1) eriti selle artikli 45 lõiget 4 ja artikli 46 lõiget 1,
         ning arvestades järgmist:

                     (1)

                     Määruse (EL) 2018/848 artikli 45 lõike 1 punkti b alapunkti i kohaselt võib toodet importida kolmandast riigist, et lasta see liidu turule kui mahepõllumajanduslik või üleminekuaja toode, kui ettevõtjaid, ettevõtjate rühmi ning asjaomase kolmanda riigi eksportijaid on kontrollinud kõnealuse määruse artikli 46 kohaselt tunnustatud kontrolliasutused või kontrollorganid ning kõnealused asutused või organid on andnud kõigile sellistele ettevõtjatele, ettevõtjate rühmadele ja eksportijatele sertifikaadi, mis kinnitab, et nad järgivad määrust (EL) 2018/848.

                     (2)

                     Määruse (EL) 2018/848 artikli 45 lõike 1 punkti b alapunkti i jõustamiseks tuleks täpsustada kõnealuses sättes osutatud sertifikaadi sisu ja tehnilised vahendid, mille abil see välja antakse.

                     (3)

                     Lisaks on määruse (EL) 2018/848 artikli 45 lõike 1 punkti b alapunkti i kohaldamiseks asjakohane kehtestada käesolevas määruses loetelu tunnustatud kontrolliasutustest ja kontrollorganitest, kes on pädevad tegema kõnealuseid kontrolle ja väljastama kõnealust sertifikaati kolmandates riikides.

                     (4)

                     Selguse ja õiguskindluse huvides tuleks käesolevat määrust kohaldada alates määruse (EL) 2018/848 kohaldamise kuupäevast.

                     (5)

                     Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Ettevõtjatele, ettevõtjate rühmadele ja kolmanda riigi eksportijatele väljaantav sertifikaat
            Määruse (EL) 2018/848 artikli 46 lõike 1 kohaselt tunnustatud kontrolliasutused ja kontrollorganid annavad kõnealuse määruse artikli 45 lõike 1 punkti b alapunkti i kohaselt kontrollitud ettevõtjatele, ettevõtjate rühmadele ja kolmandate riikide eksportijatele sertifikaadi, mis kinnitab, et sellised ettevõtjad, ettevõtjate rühmad ja eksportijad järgivad määrust (EL) 2018/848 (edaspidi „sertifikaat“).
            Sertifikaat:

                        a)

                        tuleb väljastada elektrooniliselt vastavalt käesoleva määruse I lisas esitatud näidisele ning kasutades komisjoni rakendusmääruse (EL) 2019/1715 (2) artikli 2 punktis 36 osutatud elektroonilist kaubanduse kontrolli- ja ekspertsüsteemi (TRACES);

                        b)

                        peab võimaldama kindlaks teha:

                                    i)

                                    sertifikaadiga hõlmatud ettevõtja, ettevõtjate rühma või eksportija, sealhulgas ettevõtjate rühma liikmete nimekirja;

                                    ii)

                                    sertifikaadiga hõlmatud toodete kategooria, mis on liigitatud määruse (EL) 2018/848 artikli 35 lõikes 7 sätestatud viisil, ning

                                    iii)

                                    sertifikaadi kehtivusaja;

                        c)

                        peab kinnitama, et ettevõtja, ettevõtjate rühma või eksportija tegevus on kooskõlas määrusega (EL) 2018/848, ning

                        d)

                        tuleb ajakohastada alati, kui selles sisalduvates andmetes tehakse muudatusi.

            Artikkel 2
            Tunnustatud kontrolliasutuste ja kontrollorganite loetelu

               1.   Määruse (EL) 2018/848 artikli 46 lõike 1 kohaselt tunnustatud kontrolliasutuste ja kontrollorganite loetelu on esitatud käesoleva määruse II lisas. Loetelu sisaldab iga tunnustatud kontrolliasutuse või kontrollorgani kohta järgmist teavet:

                           a)

                           kontrolliasutuse või kontrollorgani nimi ja koodnumber;

                           b)

                           määruse (EL) 2018/848 artikli 35 lõikes 7 sätestatud tootekategooriad iga kolmanda riigi kohta;

                           c)

                           kolmandad riigid, kust tootekategooriad pärinevad, tingimusel et need kolmandad riigid ei ole asjaomase tootekategooria või toote puhul juba hõlmatud mahepõllumajanduslike toodetega kauplemise lepinguga vastavalt määruse (EL) 2018/848 artiklile 47 või samaväärsuse tunnustamisega vastavalt kõnealuse määruse artiklile 48;

                           d)

                           tunnustuse kestus ning

                           e)

                           tunnustamise erandid, kui see on asjakohane.

                              2.   Komisjoni mahepõllumajandust käsitleval veebisaidil tehakse avalikkusele kättesaadavaks kontrolliasutuse või kontrollorgani postiaadressi, veebisaidi aadressi ja e-posti aadressiga seotud üksikasjalik teave ning määruse (EL) 2018/848 artikli 46 lõike 2 punkti d kohaselt akrediteeringut andva akrediteerimisasutuse nimi.

            Artikkel 3
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 19. august 2021

                  Komisjoni nimel

                  president

               Ursula VON DER LEYEN

            (1)  ELT L 150, 14.6.2018, lk 1.

            (2)  Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).

            I LISA
            SERTIFIKAADI NÄIDIS

               EUROOPA LIITU IMPORDITAVATE MAHEPÕLLUMAJANDUSLIKE JA ÜLEMINEKUAJA TOODETE SERTIFIKAAT KOLMANDATE RIIKIDE ETTEVÕTJATELE, ETTEVÕTJATE RÜHMADELE JA KOLMANDATE RIIKIDE EKSPORTIJATELE

               I osa. Kohustuslikud elemendid

                                    1.

                                    Dokumendi number

                                    2.

                                    (valige sobiv)

                                                •

                                                Ettevõtja

                                                •

                                                Ettevõtjate rühm – vt punkt 10

                                                •

                                                Eksportija

                                    3.

                                    Ettevõtja, ettevõtjate rühma või eksportija nimi ja aadress:

                                    4.

                                    Ettevõtjat, ettevõtjate rühma või eksportijat kontrolliva kontrolliasutuse või kontrollorgani nimi, aadress ja koodnumber:

                                    5.

                                    Ettevõtja, ettevõtjate rühma või eksportija tegevusala(d) (valige sobiv(ad)):

                                    •

                                    Tootmine

                                    •

                                    Ettevalmistamine

                                    •

                                    Turustamine

                                    •

                                    Ladustamine

                                    •

                                    Import

                                    •

                                    Eksport

                                    6.

                                    Euroopa Parlamendi ja nõukogu määruse (EL) 2018/848 (1) artikli 35 lõikes 7 osutatud tootekategooria(d) ja tootmismeetodid (valige sobivad):

                                    a)

                                    töötlemata taimed ja taimsed saadused, sh seemned ja muu taimne paljundusmaterjal
                                    Tootmismeetod:

                                                ☐

                                                mahepõllumajanduslik tootmine, v.a üleminekuajal

                                                ☐

                                                tootmine üleminekuajal

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    b)

                                    loomad ja töötlemata loomakasvatussaadused
                                    Tootmismeetod:

                                                ☐

                                                mahepõllumajanduslik tootmine, v.a üleminekuajal

                                                ☐

                                                tootmine üleminekuajal

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    c)

                                    vetikad ja töötlemata vesiviljelustooted
                                    Tootmismeetod:

                                                ☐

                                                mahepõllumajanduslik tootmine, v.a üleminekuajal

                                                ☐

                                                tootmine üleminekuajal

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    d)

                                    töödeldud põllumajandustooted, sh vesiviljelustooted, mis on ette nähtud toiduna kasutamiseks
                                    Tootmismeetod:

                                                ☐

                                                mahepõllumajanduslike toodete tootmine

                                                ☐

                                                üleminekuaja toodete tootmine

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    e)

                                    sööt
                                    Tootmismeetod:

                                                ☐

                                                mahepõllumajanduslike toodete tootmine

                                                ☐

                                                üleminekuaja toodete tootmine

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    f)

                                    vein
                                    Tootmismeetod:

                                                ☐

                                                mahepõllumajanduslike toodete tootmine

                                                ☐

                                                üleminekuaja toodete tootmine

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    g)

                                    muud määruse (EL) 2018/848 I lisas loetletud tooted või eelmiste kategooriatega hõlmamata tooted
                                    Tootmismeetod:

                                                ☐

                                                mahepõllumajanduslike toodete tootmine

                                                ☐

                                                üleminekuaja toodete tootmine

                                                ☐

                                                mahepõllumajanduslik tootmine koos mittemahepõllumajandusliku tootmisega

                                    7.

                                    Tootekataloog:

                        Toote nimetus ja/või nõukogu määruses (EMÜ) nr 2658/87 (2) osutatud kombineeritud nomenklatuuri kood määruse (EL) 2018/848 kohaldamisalasse kuuluvate toodete puhul

                                    ☐

                                    mahepõllumajanduslik

                                    ☐

                                    üleminekuaja

                        Käesolev dokument on välja antud komisjoni rakendusmääruse (EL) 2021/1378 (3) kohaselt ja sellega kinnitatakse, et ettevõtja, ettevõtjate rühm või eksportija (valige sobiv) järgib määrust (EL) 2018/848.

                                    8.

                                    Kuupäev, koht:

                              Väljaandva kontrolliasutuse või kontrollorgani esindaja nimi ja allkiri:

                                    9.

                                    Sertifikaadi kehtivusaeg: alates………. [sisestage kuupäev] kuni..........[sisestage kuupäev]

                        10.

                        Määruse (EL) 2018/848 artiklis 36 määratletud ettevõtjate rühma liikmed

                                    Liikme nimi

                                    Aadress või muu liikme identifitseerimise tunnus

               II osa. Vabatahtlikud erielemendid

            Täidetakse üks või mitu elementi, kui seda otsustab kontrolliasutus või kontrollorgan, kes väljastab ettevõtjale, ettevõtjate rühmale või eksportijale rakendusmääruse (EL) 2021/1378 kohase sertifikaadi

                        1.

                        Toodete kogus

                                    Toote nimetus ja/või määruses (EMÜ) nr 2658/87 osutatud kombineeritud nomenklatuuri kood määruse (EL) 2018/848 kohaldamisalasse kuuluvate toodete puhul.

                                    ☐ mahepõllumajanduslik
                                    ☐ üleminekuaja

                                    Kogus kilogrammides, liitrites või, kui see on asjakohane, ühikute arvuna.

                        2.

                        Teave maa kohta

                                    Toote nimetus

                                    ☐ mahepõllumajanduslik
                                    ☐ üleminekuaja
                                    ☐ mittemahepõllumajanduslik

                                    Pindala hektarites

                        3.

                        Loetelu hoonetest või üksustest, kus ettevõtja või ettevõtjate rühma tegevus toimub

                                    Aadress või geograafiline asukoht

                                    I osa punktis 5 osutatud tegevuse või tegevuste kirjeldus

                        4.

                        Teave ettevõtja või ettevõtjate rühma tegevuse või tegevuste kohta ning selle kohta, kas tegevus toimub (tegevused toimuvad) enda tarbeks või tegutsetakse alltöövõtjana, kelle tegevus toimub (tegevused toimuvad) teise ettevõtja heaks, samas jääb alltöövõtja vastutavaks toimunud tegevuse või tegevuste eest

                                    I osa punktis 5 osutatud tegevuse või tegevuste kirjeldus

                                    ☐ Enda tarbeks toimuv tegevus/toimuvad tegevused
                                    ☐ Tegevus/tegevused teise ettevõtja heaks alltöövõtjana, nii et alltöövõtja jääb vastutavaks toimunud tegevuse või tegevuste eest

                        5.

                        Teave alltöövõtjaks oleva kolmanda isiku tegevuse või tegevuste kohta

                                    I osa punktis 5 osutatud tegevuse või tegevuste kirjeldus

                                    ☐ Ettevõtja või ettevõtjate rühm jääb vastutavaks
                                    ☐ Vastutajaks on kolmas isik

                        6.

                        Loetelu alltöövõtjatest, kelle tegevus või tegevused toimuvad ettevõtja või ettevõtjate rühma heaks ning kelle eest jääb mahepõllumajandusliku tootmisega seotud vastutus ettevõtjale või ettevõtjate rühmale ja kelle eest ettevõtja või ettevõtjate rühm ei ole vastutust alltöövõtjale üle andnud

                                    Nimi ja aadress

                                    I osa punktis 5 osutatud tegevuse või tegevuste kirjeldus

                        7.

                        Teave kontrollorgani akrediteeringu kohta vastavalt määruse (EL) 2018/848 artikli 46 lõike 2 punktile d

                                    a)

                                    akrediteerimisasutuse nimi;

                                    b)

                                    hüperlink akrediteerimistunnistusele.

                        8.

                        Muu teave

               (1)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).

               (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

               (3)  Komisjoni 19. augusti 2021. aasta rakendusmäärus (EL) 2021/1378, millega kehtestatakse teatavad eeskirjad mahepõllumajanduslike toodete liitu importimisega tegelevatele kolmandate riikide ettevõtjatele, ettevõtjate rühmadele ja eksportijatele väljaantava sertifikaadi kohta ning tunnustatud kontrolliasutuste ja kontrollorganite loetelu kooskõlas Euroopa Parlamendi ja nõukogu määrusega (EL) 2018/848 (EÜT L 297, 20.8.2021, lk 24).

            II LISA
            Määruse (EL) 2018/848 artikli 46 kohaselt tunnustatud kontrolliasutuste ja kontrollorgani loetelu
            Käesolevas lisas on tootekategooriad tähistatud järgmiste koodidega:

                        A

                        :

                        töötlemata taimed ja taimsed saadused, sh seemned ja muu taimne paljundusmaterjal;

                        B

                        :

                        loomad ja töötlemata loomakasvatussaadused;

                        C

                        :

                        vetikad ja töötlemata vesiviljelustooted;

                        D

                        :

                        töödeldud põllumajandustooted, sealhulgas vesiviljelustooted, mis on ette nähtud toiduna kasutamiseks;

                        E

                        :

                        sööt;

                        F

                        :

                        vein;

                        G

                        :

                        muud määruse (EL) 2018/848 I lisas loetletud tooted või eelmiste kategooriatega hõlmamata tooted.

                  Teave kontrolliasutuse või kontrollorgani postiaadressi, veebisaidi aadressi ja e-posti aadressi ning akrediteerimisasutuse nime kohta on kättesaadav komisjoni mahepõllumajandust käsitleval veebisaidil.
            Kontrolliasutuse või kontrollorgani nimi:

                        1)

                        Asjaomased koodnumbrid, kolmandad riigid ja tootekategooriad

                                    Koodnumber

                                    Kolmas riik

                                    Tootekategooria

                                    XX-BIO-XXX

                                    A

                                    B

                                    C

                                    D

                                    E

                                    F

                                    G

                        2)

                        Tunnustuse kestus:

                        3)

                        Erandid:


title: Komisjoni rakendusmäärus (EL) 2021/1974, 12. november 2021, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule Synsepalum dulcificum’i kuivatatud viljad ning muudetakse komisjoni raken dusmäärust (EL) 2017/2470 (EMPs kohaldatav tekst)

text:
                  15.11.2021

                  ET

                  Euroopa Liidu Teataja

                  L 402/5

         KOMISJONI RAKENDUSMÄÄRUS (EL) 2021/1974,
         12. november 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule Synsepalum dulcificum’i kuivatatud viljad ning muudetakse komisjoni raken dusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

                     (3)

                     14. novembril 2018 esitas ettevõtja Medicinal Gardens S.L. (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta uuendtoiduna liidu turule Synsepalum dulcificum’i kuivatatud viljad. Taotleti Synsepalum dulcificum’i kuivatatud viljade kasutamist Euroopa Parlamendi ja nõukogu direktiivis 2002/46/EÜ (3) määratletud toidulisandites maksimaalse päevadoosiga 0,9 g, kusjuures sihtrühm on täiskasvanud elanikkond, välja arvatud rasedad ja imetavad naised.

                     (4)

                     Taotleja soovis komisjonilt ka konfidentsiaalsete teaduslike andmete kaitsmist seoses mitme taotluse toetuseks esitatud uuringuga, nimelt koostise uuringud, (4) akuutse suukaudse toksilisuse uuring rottidel, (5) bakterite pöördmutatsioonikatsed, (6) imetajarakkude mikrotuumade in vivo uuring, (7) mikrotuumade tekke in vitro katse imetajarakkudega, (8) 90päevane suukaudse kordusdoosi toksilisuse uuring 14päevase taasteperioodiga (9) ning sensoorne testimine (10).

                     (5)

                     Vastavalt määruse (EL) 2015/2283 artikli 10 lõikele 3 konsulteeris komisjon 25. märtsil 2019 Euroopa Toiduohutusametiga (edaspidi „toiduohutusamet“) ja palus esitada teadusliku arvamuse Synsepalum dulcificum’i kuivatatud viljade kui uuendtoidu ohutushindamise põhjal.

                     (6)

                     27. aprillil 2021 võttis toiduohutusamet vastavalt määruse (EL) 2015/2283 artiklile 11 vastu teadusliku arvamuse Synsepalum dulcificum’i kuivatatud viljade kui uuendtoidu ohutuse kohta (11).

                     (7)

                     Toiduohutusamet ei kinnitanud oma arvamuses täiskasvanutele ettenähtud toidulisandites kasutatavate Synsepalum dulcificum’i kuivatatud viljade ohutust taotleja soovitatud maksimaalse päevadoosi, 0,9 g juures, sest tarbitav kogus ületaks ohutuks peetavat taset (10 mg kehamassi kg kohta). Toiduohutusamet jõudis siiski järeldusele, et Synsepalum dulcificum’i kuivatatud viljad on täiskasvanutele ohutud, kui neid lisatakse toidulisandile koguses, mille puhul maksimaalne päevadoos on 0,7 g, mis vastab ohutule tarbitavale kogusele täiskasvanu puhul, kelle kehakaal on vaikimisi 70 kg. Seega annab toiduohutusameti arvamus piisavalt alust arvata, et Synsepalum dulcificum’i kuivatatud viljad on maksimaalse päevadoosi 0,7 g juures kooskõlas määruse (EL) 2015/2283 artikli 7 punktidega a ja b ning artikli 12 lõikega 1.

                     (8)

                     Toiduohutusamet tegi oma arvamuses kindlaks Synsepalum dulcificum’i kuivatatud viljade ja maapähklite potentsiaalse ristreageerivuse, kasutades tõendite kaalukusel põhinevat lähenemisviisi, mis põhineb mirakuliini ja maapähklivalkude vahelise valgujärjestuse homoloogia in silico meetodil tehtud analüüsidel, ning in vitro immunoensüümmeetodil (ELISA) tehtud esialgse sõeluuringu analüüsi tulemustel. Siiski puuduvad täiendavad in vivo katse- või epidemioloogilised tõendid, mida on tavaliselt vaja, et kinnitada või välistada kindlakstehtud potentsiaalse ristreageerivuse tõenäolist avaldumist tegelikus elus. Võttes arvesse selliste tõendite puudumist ja kättesaadavaid in vitro uuringute andmeid, mis näitavad, et mirakuliin laguneb pärast allaneelamist kiiresti ja täielikult, leiab komisjon, et praegu ei ole tõenäoline, et Synsepalum dulcificum’i kuivatatud viljad põhjustaksid tegelikus elus ristreageerivuse maapähklitega, ning seetõttu ei ole vaja liidu lubatud uuendtoitude loetellu lisada märgistuse erinõuet selle kohta.

                     (9)

                     Toiduohutusamet märkis oma arvamuses, et tema järeldus uuendtoidu ohutuse kohta põhines koostise uuringutel, akuutse suukaudse toksilisuse uuringul rottidel, kahel bakterite pöördmutatsioonikatsel, imetajarakkude mikrotuumade in vivo uuringul, mikrotuumade tekke in vitro katsel imetajarakkudega ning 90päevasel suukaudse kordusdoosi toksilisuse uuringul 14päevase taasteperioodiga. Ta märkis ka, et ta ei oleks saanud sellisele järeldusele jõuda ilma taotleja toimikus sisalduvate avaldamata uuringuaruannete andmeteta.

                     (10)

                     Komisjon palus taotlejal täiendavalt selgitada põhjendust, mis on esitatud seoses nende uuringute konfidentsiaalsete teaduslike andmete kaitsmisega ning selgitada nende uuringute kasutamise ainuõiguse taotlemist, nagu on osutatud määruse (EL) 2015/2283 artikli 26 lõike 2 punktis b.

                     (11)

                     Taotleja teatas, et tal oli taotluse esitamise ajal omandiõigus ja ainuõigus kasutada koostise uuringuid, akuutse suukaudse toksilisuse uuringuid rottidel, kahte bakterite pöördmutatsioonikatset, imetajarakkude mikrotuumade in vivo uuringut, mikrotuumade tekke in vitro katset imetajarakkudega ning 90päevast suukaudse kordusdoosi toksilisuse uuringut 14päevase taasteperioodiga ning seetõttu ei ole nende uuringute tulemused kolmandate isikute jaoks seaduslikult kättesaadavad ega kasutatavad ning need isikud ei tohi kõnealustele andmetele toetuda.

                     (12)

                     Komisjon hindas kogu teavet, mille taotleja oli esitanud, ning leidis, et taotleja on piisavalt tõendanud vastavust määruse (EL) 2015/2283 artikli 26 lõike 2 nõuetele. Seepärast ei tohiks viie aasta jooksul alates käesoleva määruse jõustumise kuupäevast kasutada ühegi hilisema taotleja hüvanguks taotleja toimikus sisalduvaid koostise uuringuid, akuutse suukaudse toksilisuse uuringuid rottidel, kahte bakterite pöördmutatsioonikatset, imetajarakkude mikrotuumade in vivo uuringut, mikrotuumade tekke in vitro katset imetajarakkudega ning 90päevast suukaudse kordusdoosi toksilisuse uuringut 14päevase taasteperioodiga, mille põhjal toiduohutusamet tegi oma järelduse uuendtoidu ohutuse kohta ja milleta ta ei oleks saanud seda uuendtoitu hinnata. Seega tuleks lubada ainult taotlejal lasta sel ajavahemikul liidu turule Synsepalum dulcificum’i kuivatatud vilju.

                     (13)

                        Synsepalum dulcificum’i kuivatatud viljade jaoks antud loa ja taotleja uuringus sisalduvatele andmete kasutamise ainuõiguse andmisega üksnes taotlejale ei takistata siiski teisi taotlejaid esitamast sama uuendtoidu turulelaskmiseks loataotlust, kui see põhineb loa andmist toetaval seaduslikult hangitud teabel.

                     (14)

                     Seetõttu tuleks määruse (EL) 2017/2470 lisa vastavalt muuta.

                     (15)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud Synsepalum dulcificum’i kuivatatud viljad lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates 5. detsembrist 2021 võib üksnes esmane taotleja,
               äriühing: Medicinal Gardens S.L.;
               aadress: Marqués de Urquijo 47, 1° D, Office 1, Madrid, 28008, Hispaania,
               lasta lõikes 1 osutatud uuendtoitu liidus turule, välja arvatud juhul, kui mõni edasine taotleja saab kõnealuse uuendtoidu jaoks loa käesoleva määruse artikli 2 kohaselt kaitstud andmetele osutamata või Medicinal Gardens S.L. nõusolekul.

               3.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

            Artikkel 2
            Taotlustoimikus esitatud uuringuandmeid, mille alusel amet hindas artiklis 1 osutatud uuendtoitu ja mis taotleja väitel on konfidentsiaalsed ning milleta ei oleks selle uuendtoidu jaoks luba antud, ei kasutata viie aasta jooksul alates 5. detsembrist 2021 äriühingu Medicinal Gardens S.L. nõusolekuta ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. november 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            (4)  Medicinal Gardens S.L., 2017–2020 (avaldamata).

            (5)  Medicinal Gardens S.L., uuring nr IF-81517 (avaldamata, 2018c).

            (6)  Medicinal Gardens S.L., uuring nr IF-74616 (avaldamata, 2018a) ja uuring nr 20229053 (avaldamata, 2020a).

            (7)  Medicinal Gardens S.L., uuring nr IF-74516 (avaldamata, 2018b).

            (8)  Medicinal Gardens S.L., uuringu kood: 20/020-013C (avaldamata, 2020b).

            (9)  Medicinal Gardens S.L., uuring nr IF-73416 (avaldamata, 2018d).

            (10)  Medicinal Gardens S.L., sensoorne testimine tervete noorte täiskasvanutega (avaldamata, 2018).

            (11)  Safety of dried fruits of Synsepalum dulcificum as a novel food pursuant to Regulation (EU) 2015/2283 (Synsepalum dulcificum’i kuivatatud viljade kui määruse (EL) 2015/2283 kohase uuendtoidu ohutus); EFSA Journal 2021;19(6):6600.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine kanne:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistuse erinõuded

                                    Muud nõuded

                                    Andmekaitse

                                    „
                                          Synsepalum dulcificum’i kuivatatud viljad

                                    Määratud toidugrupp

                                    Piirnorm

                                                1.

                                                Uuendtoidu nimetus seda sisaldava toidulisandi märgistusel on „Synsepalum dulcificum’i kuivatatud viljad“.

                                                2.

                                                   Synsepalum dulcificum’i kuivatatud vilju sisaldava toidulisandi märgistusel peab olema märge, et seda toidulisandit võivad tarbida ainult täiskasvanud, välja arvatud rasedad ja imetavad naised.

                                    Luba antud 5. detsembril 2021. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Medicinal Gardens S.L. Marqués de Urquijo 47, 1° D, Office 1, Madrid, 28008, Hispaania.
                                    Andmekaitseperioodil võib kõnealust uuendtoitu liidus turule lasta üksnes äriühing Medicinal Gardens S.L., välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalseid teaduslikke tõendeid või teadusandmeid kasutamata või äriühingu Medicinal Gardens S.L. nõusolekul.
                                    Andmekaitse aegumise kuupäev: 5. detsember 2026.“

                                    Toidulisandid, nagu määratletud direktiivis 2002/46/EÜ; täiskasvanud elanikkonnale, v.a rasedatele või imetavatele naistele

                                    0,7 g päevas

                        2)

                        Tabelisse 2 („Spetsifikatsioonid“) lisatakse järgmine kanne:

                                    Lubatud uuendtoit

                                    Spetsifikatsioon

                                    „
                                          Synsepalum dulcificum’i kuivatatud viljad

                                       Kirjeldus/määratlus

                                    Uuendtoit on sugukonda Sapotaceae kuuluva liigi Synsepalum dulcificum (Schumach. & Thonn.) Daniell väljavõetud luuseemnega viljade lüofiliseeritud viljaliha ja nahk. Saadud kuivatatud kook jahvatatakse pulbriks.

                                       Omadused/koostis

                                    Niiskus (g/100 g): < 6
                                    Tuhk (g/100 g): 3,5–8,5
                                    Süsivesikute üldsisaldus (g/100 g): 70–87
                                    Suhkrud (g/100 g): 50–75
                                    Kiudained (g/100 g): 1–6,5
                                    Valkude üldsisaldus (g/100 g): 3,5–6,0

                                        (*1)Mirakuliin (g/100 g): 1,5–2,5
                                    Rasva üldsisaldus (g/100 g): 0,50–3,50

                                       Mikrobioloogilised kriteeriumid

                                    Aeroobsete mikroorganismide kolooniate üldarv: < 104 CFU (*2)/g

                                       Bacillus cereus (eeldatav): < 100 CFU/g
                                    Sulfiteid redutseeriv Clostridia: ≤ 30 CFU/g

                                       Enterobacteriaceae üldsisaldus: < 100 CFU/g
                                    Pärm- ja hallitusseened: < 500 CFU/g

                                       Pestitsiidid:

                                    Pestitsiiditasemed vastavalt määruses (EÜ) nr 396/2005 (1) sätestatud koodnumbrile 0820990 („Muud“ maitseainete viljade rühmas)

               (*1)  Mirakuliin kuulub valkude üldsisaldusse.

               (*2)  CFU: kolooniat moodustav ühik.

               (1)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).“


title: Komisjoni rakendusmäärus (EL) 2021/1975, 12. november 2021, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule külmutatud, kuivatatud ja pulbrina Locusta migratoria ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  15.11.2021

                  ET

                  Euroopa Liidu Teataja

                  L 402/10

         KOMISJONI RAKENDUSMÄÄRUS (EL) 2021/1975,
         12. november 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule külmutatud, kuivatatud ja pulbrina Locusta migratoria ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     28. detsembril 2018 esitas äriühing Fair Insects BV (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta uuendtoiduna liidu turule külmutatud, kuivatatud ja pulbrina (jahvatatud) Locusta migratoria (rändtirts). Taotleja taotles külmutatud, kuivatatud ja pulbrina Locusta migratoria kasutamist suupistena ning toidu koostisosana mitmes kogu elanikkonnale mõeldud toiduaines.

                     (4)

                     Taotleja soovis komisjonilt taotluse toetuseks esitatud järgmiste konfidentsiaalsete andmete kaitsmist: tootmisprotsessi üksikasjalik kirjeldus, (3) analüüsiandmed koostise kohta, (4) analüüsiandmed saasteainete kohta, (5) stabiilsus ja mikrobioloogiline seisund, uuendtoidu müügiandmed, (6) tarbimise hindamine, (7) valgu seeduvus ja seeditavate asendamatute aminohapete sisaldus, (8) kuivatatud Locusta migratoria suhtes enne genotoksilisuse uuringuid tehtud lahustuvus- ja steriilsuskatse, millest ilmnes genotoksilisuse katse võimatus (9) ning tsütotoksilisuse uuring (10).

                     (5)

                     Vastavalt määruse (EL) 2015/2283 artikli 10 lõikele 3 konsulteeris komisjon 9. juulil 2019 Euroopa Toiduohutusametiga (edaspidi „toiduohutusamet“) ja palus esitada teadusliku arvamuse, mis põhineb külmutatud, kuivatatud ja pulbrina Locusta migratoria kui uuendtoidu ohutuse hindamisel.

                     (6)

                     25. mail 2021 võttis toiduohutusamet vastavalt määruse (EL) 2015/2283 artiklile 11 vastu teadusliku arvamuse külmutatud, kuivatatud ja pulbrina Locusta migratoria kui uuendtoidu (11) ohutuse kohta.

                     (7)

                     Toiduohutusamet jõudis oma arvamuses järeldusele, et külmutatud, kuivatatud ja pulbrina Locusta migratoria on kavandatud kasutusviiside ja koguste juures ohutu. Toiduohutusameti arvamuses on esitatud piisavalt tõendeid selle kohta, et külmutatud, kuivatatud ja pulbrina Locusta migratoria on konkreetsete kasutustingimuste korral kooskõlas määruse (EL) 2015/2283 artikli 12 lõikega 1.

                     (8)

                     Kõnealuses arvamuses järeldas toiduohutusamet ka väheste avaldatud tõendite põhjal, mis käsitlesid laiemalt putukatega seotud toiduallergiat, milles ebakindlalt seostati Locusta migratoria tarbimist mitme anafülaksiajuhtumiga, ning tuginedes tõenditele, millest nähtus, et Locusta migratoria sisaldab mitmeid potentsiaalselt allergeenseid valke, et selle uuendtoidu tarbimine võib põhjustada sensibiliseerumist Locusta migratoria valkude suhtes. Toiduohutusamet soovitas täiendavalt uurida Locusta migratoria allergeensust.

                     (9)

                     Toiduohutusameti soovituse järgimiseks uurib komisjon praegu võimalusi vajalike teadusuuringute tegemiseks Locusta migratoria allergeensuse kohta. Kuni toiduohutusamet ei ole hinnanud teadusuuringu käigus saadud andmeid ja võttes arvesse, et seni on putukatööstusele kättesaadavate andmete kohaselt teatatud ainult mõnest Locusta migratoria tarbimisest põhjustatud allergiajuhtumist (12) ning et Locusta migratoria tarbimise võimaliku allergeensuse kohta esitatud tõendid on ebaselged, on komisjon seisukohal, et liidu lubatud uuendtoitude loetellu ei tuleks lisada märgistuse erinõudeid seoses võimalusega, et Locusta migratoria tarbimine võib põhjustada esmast sensibiliseerumist.

                     (10)

                     Toiduohutusamet leidis oma arvamuses ka, et külmutatud, kuivatatud ja pulbrina Locusta migratoria tarbimine võib põhjustada koorikloomade, limuste ja lestade suhtes tundlikel inimestel allergilisi reaktsioone. Lisaks märkis toiduohutusamet, et uuendtoitu võib sattuda veel allergeene, kui neid allergeene leidub putukatele söödetud substraadis. Seepärast on asjakohane, et tarbijale külmutatud, kuivatatud ja pulbrina kättesaadavaks tehtud Locusta migratoria ning seda sisaldav toit märgistatakse asjakohaselt vastavalt määruse (EL) 2015/2283 artikli 9 nõuetele.

                     (11)

                     Toiduohutusamet märkis oma arvamuses, et tema järeldus uuendtoidu ohutuse kohta põhines uuendtoidu taotluse toetuseks esitatud järgmistel andmetel: tootmisprotsessi kirjeldus, analüüsiandmed koostise kohta, analüüsiandmed saasteainete kohta, stabiilsus ja mikrobioloogiline seisund, uuendtoidu müügiandmed, tarbimise hindamine, valgu seeduvus ja seeditavate asendamatute aminohapete sisaldus, kuivatatud Locusta migratoria suhtes enne genotoksilisuse uuringuid tehtud lahustuvus- ja steriilsuskatse, millest ilmnes genotoksilisuse katse võimatus ning tsütotoksilisuse uuring. Toiduohutusamet märkis ka, et ta ei oleks saanud sellisele järeldusele jõuda ilma taotleja toimikus sisalduvate avaldamata uuringuaruannete andmeteta.

                     (12)

                     Komisjon palus taotlejal täiendavalt selgitada põhjendust, mis on esitatud seoses nende uuringute konfidentsiaalsete andmete kaitsmisega ning selgitada nende andmete kasutamise ainuõiguse taotlemist, nagu on osutatud määruse (EL) 2015/2283 artikli 26 lõike 2 punktis b.

                     (13)

                     Taotleja teatas, et tal oli taotluse esitamise ajal omandiõigus ja ainuõigus kasutada järgmisi andmeid: tootmisprotsessi kirjeldus, analüüsiandmed koostise kohta, analüüsiandmed saasteainete kohta, stabiilsus ja mikrobioloogiline seisund, uuendtoidu müügiandmed, tarbimise hindamine, valgu seeduvuse andmed ja seeditavate asendamatute aminohapete sisaldus, kuivatatud Locusta migratoria suhtes enne genotoksilisuse uuringuid tehtud lahustuvus- ja steriilsuskatse, millest ilmnes genotoksilisuse katse võimatus ning tsütotoksilisuse uuring ning seetõttu ei ole nende uuringute tulemused kolmandate isikute jaoks seaduslikult kättesaadavad ega kasutatavad ning need isikud ei tohi kõnealustele andmetele osutada.

                     (14)

                     Komisjon hindas kogu teavet, mille taotleja oli esitanud, ning leidis, et taotleja on piisavalt tõendanud vastavust määruse (EL) 2015/2283 artikli 26 lõike 2 nõuetele. Seepärast ei tohiks viie aasta jooksul alates käesoleva määruse jõustumise kuupäevast kasutada ühegi hilisema taotleja hüvanguks taotleja toimikus sisalduvaid konkreetsete uuringute kirjeldusi seoses järgmisega: tootmisprotsessi kirjeldus, analüüsiandmed koostise kohta, analüüsiandmed saasteainete kohta, stabiilsus ja mikrobioloogiline seisund, uuendtoidu müügiandmed, tarbimise hindamine, valgu seeduvus ja seeditavate asendamatute aminohapete sisaldus, kuivatatud Locusta migratoria suhtes enne genotoksilisuse uuringuid tehtud lahustuvus- ja steriilsuskatse, millest ilmnes genotoksilisuse katse võimatus ning tsütotoksilisuse uuring, mille põhjal toiduohutusamet tegi oma järelduse uuendtoidu ohutuse kohta ja milleta ta ei oleks saanud seda uuendtoitu hinnata. Seega tuleks lubada ainult taotlejal lasta sel ajavahemikul liidu turule külmutatud, kuivatatud ja pulbrina Locusta migratoria.

                     (15)

                     Külmutatud, kuivatatud ja pulbrina Locusta migratoria jaoks antud loa ja taotleja uuringus sisalduvatele andmete kasutamise ainuõiguse andmisega üksnes taotlejale ei takistata siiski teisi taotlejaid esitamast sama uuendtoidu turulelaskmiseks loataotlust, kui see põhineb loa andmist toetaval seaduslikult hangitud teabel.

                     (16)

                     Seepärast tuleks rakendusmääruse (EL) 2017/2470 lisa vastavalt muuta.

                     (17)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud külmutatud, kuivatatud ja pulbrina Locusta migratoria lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates 5. detsembrist 2021 võib ainult esmane taotleja,
               äriühing: Fair Insects BV;
               aadress: Industriestraat 3, 5107 NC Dongen, Madalmaad,
               lasta lõikes 1 osutatud uuendtoitu liidus turule, välja arvatud juhul, kui mõni hilisem taotleja saab kõnealuse uuendtoidu jaoks loa artikli 2 kohaselt kaitstud andmetele osutamata või äriühingu Fair Insects BV nõusolekul.

               3.   Lõikes 1 osutatud kanne liidu loetelus hõlmab käesoleva määruse lisas esitatud kasutustingimusi ja märgistamisnõudeid.

            Artikkel 2
            Taotlustoimikus esitatud andmeid, mille alusel toiduohutusamet hindas artiklis 1 osutatud uuendtoitu ja mis taotleja väitel on konfidentsiaalsed ning milleta ei oleks selle uuendtoidu jaoks luba antud, ei kasutata viie aasta jooksul alates 5. detsembrist 2021 äriühingu Fair Insects BV loata ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. november 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Fair Insects BV. 2019 (avaldamata).

            (4)  Fair Insects BV. 2019 (avaldamata).

            (5)  Fair Insects BV. 2019 (avaldamata).

            (6)  Fair Insects BV. 2018 (avaldamata).

            (7)  Fair Insects BV. 2019 (avaldamata).

            (8)  Fair Insects BV. Digestibility of protein from Locusta migratoria during transit through the dynamic in vitro gastrointestinal model. Uuringuaruanne V21246/01 (avaldamata, 2018).

            (9)  Fair Insects BV. Solubility and sterility test on dried Locusta migratoria prior to the genotoxicity studies (avaldamata, 2018).

            (10)  Fair Insects BV. Cellular toxicity of aqueous extracts from Locusta migratoria (avaldamata, 2018).

            (11)  Safety of frozen and dried formulations from migratory locust (Locusta migratoria) as a novel food pursuant to Regulation (EU) 2015/2283 (Külmutatud ja kuivatatud kujul rändtirtsu (Locusta migratoria) kui määruse (EL) 2015/2283 kohase uuendtoidu ohutus); EFSA Journal 2021; 19(7): 6667.

            (12)  Locusta migratoria-t turustatakse mitmes liikmesriigis määruse (EL) 2015/2283 artikli 35 lõikes 2 sätestatud üleminekumeetmete alusel. Taotleja sõnul on kuivatatud ja külmutatud rändtirtse Hollandi turul müüdud alates 2016. aastast.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine kanne:

                                       Lubatud uuendtoit

                                       Uuendtoidu kasutamise tingimused

                                       Täiendavad märgistuse erinõuded

                                       Muud nõuded

                                       Andmekaitse

                                    „Külmutatud, kuivatatud ja pulbrina Locusta migratoria (rändtirts)

                                       Määratud toidugrupp

                                       Piirnormid (g/100 g)

                                       (mida turustatakse sellisena või mis tuleb tootja juhendi kohaselt valmistada)

                                                1.

                                                Uuendtoidu nimetus seda sisaldava toiduaine märgistusel on sõltuvalt sellest, millisel kujul seda kasutatakse, „külmutatud Locusta migratoria (rändtirts)“, „kuivatatud/pulber Locusta migratoria (rändtirts)“, „terve Locusta migratoria (rändtirts) pulber“.

                                                2.

                                                Külmutatud, kuivatatud või pulbrina Locusta migratoria-t (rändtirts) sisaldava toidu märgistusel peab olema märge, et see koostisosa võib põhjustada allergilisi reaktsioone tarbijatele, kellel on teadaolevad allergiad koorikloomade, limuste ja nendest valmistatud toodete, ning lestade suhtes.

                                          See märge tuleb esitada koostisosade loetelu vahetus läheduses.

                                    Luba antud 5.12.2021.
                                    Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Fair Insects BV, Industriestraat 3, 5107 NC Dongen, Madalmaad.
                                    Andmekaitseperioodil võib kõnealust uuendtoitu liidus turule lasta üksnes äriühing Fair Insects BV, välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalseid teaduslikke tõendeid või teadusandmeid kasutamata või äriühingu Fair Insects BV nõusolekul.
                                    Andmekaitse aegumise kuupäev: 5.12.2026.“

                                       Külmutatud

                                       Kuivatatud või

                                       pulber

                                    Külmutatud, kuivatatud ja pulbrina Locusta migratoria

                                    Töödeldud kartulitooted; kaunviljapõhised road ja pastatooted

                                    15

                                    5

                                    Lihaanaloogid

                                    80

                                    50

                                    Supid ja kontsentreeritud supid

                                    15

                                    5

                                    Konserveeritud kaunviljad ja köögiviljad

                                    20

                                    15

                                    Salatid

                                    15

                                    5

                                    Õllelaadsed joogid, alkohoolsete jookide segud

                                    2

                                    2

                                    Šokolaadikondiitritooted

                                    30

                                    10

                                    Pähklid, õliseemned ja kikerherned

                                    20

                                    Külmutatud hapendatud piimapõhised tooted

                                    15

                                    5

                                    Vorstid

                                    30

                                    10

                        2)

                        Tabelisse 2 („Spetsifikatsioonid“) lisatakse järgmine kanne:

                                       Lubatud uuendtoit

                                       Spetsifikatsioon

                                    „Külmutatud, kuivatatud ja pulbrina Locusta migratoria (rändtirts)

                                       Kirjeldus/määratlus

                                    Uuendtoit on rändtirts – külmutatud, kuivatatud ja pulbrina. Mõiste „rändtirts“ viitab sugukonda Acrididae (alamsugukond Locustinae) kuuluva putukaliigi Locusta migratoria valmikutele.
                                    Uuendtoit on ette nähtud turustamiseks kolmel eri kujul: i) termiliselt töödeldud ja külmutatud L. migratoria (külmutatud LM); ii) termiliselt töödeldud ja külmkuivatatud L. migratoria (kuivatatud LM) ning iii) termiliselt töödeldud külmkuivatatud ja jahvatatud terve L. migratoria (terve LM pulber). Kuivatatud LM-i võib turustada sellisena või pulbrina.
                                    Külmutatud LM ja kuivatatud LM peavad olema ilma jalgadeta ja tiibadeta, et vähendada võimaliku soole ummistuse ohtu, mis võib tekkida putuka sääreluu suurte kannusogade allaneelamisest. Terve LM pulber saadakse jalgade ja tiibadega putuka mehaanilise peenestamisega ning sõelumisega, et vähendada osakeste suurust alla 1 mm.
                                    Enne putukate külmutusega surmamist on nõutav vähemalt 24-tunnine näljutusaeg, et valmikud vabaneksid soolesisust.

                                       Parameetrid

                                       Külmutatud LM

                                       Kuivatatud LM

                                       Terve LM pulber

                                       Omadused/koostis

                                    Tuhk (massiprotsent):

                                    0,6 –1,0

                                    2,0 –3,1

                                    1,8 –1,9

                                    Niiskus (massiprotsent):

                                    67 –73

                                    ≤ 5

                                    ≤ 5

                                    Toorproteiin (N × 6,25 ) (massiprotsent):

                                    11 –21

                                    43 –53

                                    50 –60

                                    Rasv (massiprotsent):

                                    7 –13

                                    31 –41

                                    31 –41

                                    Küllastunud rasvhapped (protsent rasvhapete üldsisaldusest):

                                    35 –43

                                    35 –43

                                    35 –43

                                    Seeduvad süsivesikud (massiprotsent):

                                    0,1 –2,0

                                    0,1 –2,0

                                    1,0 –3,5

                                        (*1)Kiudaine (massiprotsent):

                                    1,5 –3,5

                                    5,5 –9,0

                                    5,5 –9,0

                                    Kitiin (massiprotsent):

                                    1,7 –2,4

                                    6,4 –10,4

                                    10,5 –13,9

                                    Peroksiidarv (Meq O2 /kg rasvas):

                                    ≤ 5

                                    ≤ 5

                                    ≤ 5

                                       Saasteained

                                    Plii (mg/kg)

                                    ≤ 0,07

                                    ≤ 0,07

                                    ≤ 0,07

                                    Kaadmium (mg/kg)

                                    ≤ 0,05

                                    ≤ 0,05

                                    ≤ 0,05

                                    Aflatoksiinid (B1, B2, G1 ja G2 summa) (μg/kg):

                                    ≤ 4

                                    ≤ 4

                                    ≤ 4

                                    Aflatoksiin B1 (μg/kg):

                                    ≤ 2

                                    ≤ 2

                                    ≤ 2

                                    Deoksünivalenool (μg/kg):

                                    ≤ 200

                                    ≤ 200

                                    ≤ 200

                                    Ohratoksiin A (μg/kg):

                                    ≤ 1

                                    ≤ 1

                                    ≤ 1

                                    Dioksiinide ja dioksiinitaoliste polüklooritud bifenüülide summa UB ( (*2)WHO2005 PCDD/F-PCB-TEQ) (pg/g rasva)

                                    ≤ 1,2

                                    ≤ 1,2

                                    ≤ 1,2

                                       Mikrobioloogilised kriteeriumid

                                    Aeroobsete mikroorganismide kolooniate üldarv ( (*3)CFU/g):

                                    ≤ 10 5

                                    ≤ 10 5

                                    ≤ 10 5

                                       Enterobacteriaceae (eeldatav) (CFU/g):

                                    ≤ 100

                                    ≤ 100

                                    ≤ 100

                                       Escherichia coli (CFU/g):

                                    ≤ 50

                                    ≤ 50

                                    ≤ 50

                                       Listeria monocytogenes

                                    25  grammis ei leidu

                                    25  grammis ei leidu

                                    25  grammis ei leidu

                                       Salmonella spp.

                                    25  grammis ei leidu

                                    25  grammis ei leidu

                                    25  grammis ei leidu

                                       Bacillus cereus (eeldatav) (CFU/g):

                                    ≤ 100

                                    ≤ 100

                                    ≤ 100

                                    Koagulaaspositiivsed stafülokokid (CFU/g):

                                    ≤ 100

                                    ≤ 100

                                    ≤ 100

                                    Sulfiteid redutseerivad anaeroobid (CFU/g):

                                    ≤ 30

                                    ≤ 30

                                    ≤ 30

                                    Pärm- ja hallitusseened (CFU/g):

                                    ≤ 100

                                    ≤ 100

                                    ≤ 100

               (*1)  Erinevate analüüsimeetodite tõttu ei pruugi kiudained sisaldada kitiine.

               (*2)  Polüklooritud dibensoparadioksiinide (PCDDd) ja polüklooritud dibensofuraanide (PCDFid) ning dioksiinitaoliste polüklooritud bifenüülide (PCBd) summaarse sisalduse ülempiir väljendatuna Maailma Terviseorganisatsiooni (WHO) toksilisuse ekvivalendina (kasutades WHO 2005. aasta toksilisuse ekvivalentfaktoreid).

               (*3)  CFU: kolooniat moodustav ühik.“